Vijana jazz
Bendi ilianzishwa mnamo mwaka elfu moja mia tisa sabini na moja na John Ondoro Chacha. Miaka miwili baada ya kuanzishwa, Vijana Jazz ilijiunga na mwimbaji na mtunzi wa nyimbo Hemedi Maneti. Maneti alichukua jukumu kubwa katika kuongoza bendi hiyo na aliendelea kuongoza bendi hiyo kutoka mwaka elfu moja mia tisa themanini na mbili hadi kifo chake mwaka elfu moja mia tisa na tisini. Walikuwa moja ya bendi ya kwanza kuchukua faida ya sheria iliyopitishwa na serikali ya Tanzania inayoruhusu bendi kununua vyombo vya muziki vya kigeni. Kabla ya sheria kupitishwa mnamo mwaka wa elfu moja mia tisa sabini na nane, ununuzi wa vyombo vya muziki vya kigeni ulipigwa marufuku na Baraza la Muziki la Kitaifa - baraza la serikali linalohusika na kusimamia biashara ya muziki. Vijana Jazz alichukua fursa huo na kuwa maarufu sana mwaka wa elfu moja mia tisa na themanini baada ya kuunda sauti mpya za ubunifu kwa kutumia synthesizers na ngoma za elektroniki.